دستونک
اچ تو پد تہنائی ءِ ساھت گیابانے گُشئے
لوگ ءِ منزر مُہریں زمزیلانی زندانے گُشئے
مھکمیں دروازگانی ایمنی چیھال جنت
رنج تئی بندیگیں راج ءِ گُنگیں انسانے گُشئے
ما تئی اِشک ءِ روشنائیں گم وتی روزی کُتہ
گُژنگیں تہنائی ءِ دلبند ءَ پِر نانے گُشئے
پہ منی واستہ گم ءُ رنجانی ساھت جل اِتگ
زندگی دگرے ءِ پُورا شوکیں کمپانے گُشئے
داد جند ءِ واستہ انسانے نہ اِنت مردم گشاں
کردے نیست، کارے نہ کنت، تو انگہ زورانے گُشئے!
یونس داد